Ericu950/Stoicheia-meter-silver huggingface dataset:
καὶ τοῦτο μὲν ἴσως ἀδιάφορόν ἐστιν , ἐκεῖνο δ ἀστεῖον , ἂν ἡ γυνὴ μᾶλλον ἀποκλίνασα τῇ τιμῇ πρὸς τοὺς γονεῖς τοῦ ἀνδρὸς ἢ τοὺς ἑαυτῆς βλέπηται , κ ἄν τι λυπῆται , πρὸς ἐκείνους ἀναφέρουσα , τοὺς δ ἑαυτῆς λανθάνουσα 0 .
ποιεῖ γὰρ τὸ πιστεύειν δοκεῖν πιστεύεσθαι , καὶ τὸ φιλεῖν φιλεῖσθαι .
τοῖς περὶ τὸν Κῦρον Ἕλλησι παρήγγειλαν οἱ στρατηγοὶ τοὺς πολεμίους , ἂν μὲν βοῶντες ἐπίωσι , δέχεσθαι μετὰ σιωπῆς , ἂν δ ἐκεῖνοι σιωπῶσιν αὐτοὺς μετὰ βοῆς ἀντεξελαύνειν .
αἱ δὲ νοῦν ἔχουσαι γυναῖκες ἐν ταῖς ὀργαῖς τῶν ἀνδρῶν κεκραγότων μὲν ἡσυχάζουσι , σιωπῶντας δὲ προσλαλοῦσαι καὶ παραμυθούμεναι καταπραΰνουσιν .
ὀρθῶς ὁ Εὐριπίδης αἰτιᾶται τοὺς τῇ λύρᾳ χρωμένους παρ οἶνον ·
ἔδει γὰρ ἐπὶ τὰς ὀργὰς καὶ τὰ πένθη μᾶλλον τὴν μουσικὴν παρακαλεῖν ἢ προσεκλύειν τοὺς ἐν ταῖς ἡδοναῖς ὄντας 0 .
νομίζετε οὖν ὑμεῖς ἁμαρτάνειν τοὺς ἡδονῆς ἕνεκα συγκαθεύδοντας ἀλλήλοις ὅταν δ ἐν ὀργῇ τινι γένωνται καὶ διαφορᾷ , χωρὶς ἀναπαυομένους καὶ μὴ τότε μάλιστα τὴν Ἀφροδίτην παρακαλοῦντας , ἰατρὸν οὖσαν τῶν τοιούτων ἀρίστην .
ὥς που καὶ ὁ ποιητὴς διδάσκει , τὴν Ἥραν ποιῶν λέγουσαν καὶ σφ ἄκριτα νείκεα λύσω εἰς εὐνὴν ἀνέσασα ὁμωθῆναι φιλότητι ἀεὶ μὲν δεῖ καὶ πανταχοῦ φεύγειν τὸ προσκρούειν τῷ ἀνδρὶ τὴν γυναῖκα καὶ τῇ γυναικὶ τὸν ἄνδρα , μάλιστα δὲ φυλάττεσθαι τοῦτο ποιεῖν ἐν τῷ συναναπαύεσθαι καὶ συγκαθεύδειν .
ἡ μὲν γὰρ ὠδίνουσα καὶ δυσφοροῦσα πρὸς τοὺς κατακλίνοντας αὐτὴν ἔλεγε πῶς δ ἂν ἡ κλίνη ταῦτα θεραπεύσειεν οἷς ἐπὶ τῆς κλίνης περιέπεσον ;
ἃς δ ἡ κλίνη γεννᾷ διαφορὰς καὶ λοιδορίας καὶ ὀργάς , οὐ ῥᾴδιόν ἐστιν ἐν ἄλλῳ τόπῳ καὶ χρόνῳ διαλυθῆναι .
ἡ Ἑρμιόνη δοκεῖ τι λέγειν ἀληθὲς λέγουσα κακῶν γυναικῶν εἴσοδοί μ ἀπώλεσαν τοῦτο δ οὐχ ἁπλῶς γιγνόμενόν ἐστιν , ἀλλ ὅταν αἱ πρὸς τοὺς ἄνδρας διαφοραὶ καὶ ζηλοτυπίαι ταῖς τοιαύταις γυναιξὶ μὴ τὰς θύρας μόνον ἀλλὰ καὶ τὰς ἀκοὰς ἀνοίγωσι τότ οὖν δεῖ μάλιστα τὴν νοῦν ἔχουσαν ἀποκλείειν τὰ ὦτα καὶ φυλάττεσθαι τὸν ψιθυρισμόν , ἵνα πῦρ ἐπὶ πῦρ γένηται , καὶ πρόχειρον ἔχειν τὸ τοῦ Φιλίππου .
λέγεται γὰρ ἐκεῖνος ὑπὸ τῶν φίλων παροξυνόμενος ἐπὶ τοὺς Ἕλληνας ὡς εὖ πάσχοντας καὶ κακῶς αὐτὸν λέγοντας εἰπεῖν τί οὖν , ἂν καὶ κακῶς ποιῶμεν αὐτούς 0 ;
ὅταν οὖν αἱ διαβάλλουσαι λέγωσιν ὅτι λυπεῖ σε φιλοῦσαν ὁ ἀνὴρ καὶ σωφρονοῦσαν , τί οὖν , ἂν φαίης , ἂν καὶ μισεῖν αὐτὸν ἄρξωμαι καὶ ἀδικεῖν 0 ;
ὁ τὸν δραπέτην ἰδὼν διὰ χρόνου καὶ διώκων , ὡς κατέφυγε φθάσας εἰς μυλῶνα , ποῦ δ ἂν ἔφη σὲ μᾶλλον εὑρεῖν ἐβουλήθην ἢ ἐνταῦθα 0 ;
γυνὴ τοίνυν διὰ ζηλοτυπίαν ἀπόλειψιν γράφουσα καὶ χαλεπῶς ἔχουσα λεγέτω πρὸς ἑαυτὴν ποῦ δ ἂν ἡ ζηλοῦσά με μᾶλλον ἡσθείη θεασαμένη καὶ τί ποιοῦσαν ἢ λυπουμένην καὶ στασιάζουσαν πρὸς τὸν ἄνδρα καὶ τὸν οἶκον αὐτὸν καὶ τὸν θάλαμον προϊεμένην ;
ἀθηναῖοι τρεῖς ἀρότους ἱεροὺς ἄγουσι , πρῶτον ἐπὶ Σκίρῳ , τοῦ παλαιοτάτου τῶν σπόρων ὑπόμνημα , δεύτερον ἐν τῇ Ραρίᾳ , τρίτον ὑπὸ πόλιν τὸν καλούμενον Βουζύγιον .
τούτων δὲ πάντων ἱερώτατός ἐστιν ὁ γαμήλιος σπόρος καὶ ἄροτος ἐπὶ παίδων τεκνώσει .
καλῶς τὴν Ἀφροδίτην ὁ Σοφοκλῆς εὔκαρπον Κυθέρειαν προσηγόρευσε .
διὸ δεῖ μάλιστα τούτῳ χρῆσθαι μετ εὐλαβείας τὸν ἄνδρα καὶ τὴν γυναῖκα , τῶν ἀνιέρων καὶ παρανόμων πρὸς ἑτέρους ἁγνεύοντας ὁμιλιῶν , καὶ μὴ σπείροντας ἐξ ὧν οὐδὲν αὐτοῖς φύεσθαι θέλουσιν ἀλλὰ κ ἂν γένηται καρπὸς αἰσχύνονται καὶ ἀποκρύπτουσι .
γοργίου τοῦ ῥήτορος ἀναγνόντος ἐν Ὀλυμπίᾳ λόγον περὶ ὁμονοίας τοῖς Ἕλλησιν ὁ Μελάνθιος οὗτος ἡμῖν ἔφη συμβουλεύει περὶ ὁμονοίας , ὃς αὑτὸν καὶ τὴν γυναῖκα καὶ τὴν θεράπαιναν ἰδίᾳ τρεῖς ὄντας ὁμονοεῖν οὐ πέπεικεν ἦν γὰρ ὡς ἔοικέ τις ἔρως τοῦ Γοργίου καὶ ζηλοτυπία τῆς γυναικὸς πρὸς τὸ θεραπαινίδιον .
εὖ τοίνυν ἡρμοσμένον τὸν οἶκον εἶναι δεῖ τῷ μέλλοντι ἁρμόζεσθαι πόλιν καὶ ἀγορὰν καὶ φίλους ·
μᾶλλον γὰρ ἔοικε τὰ τῶν γυναικῶν ἢ τὰ πρὸς γυναῖκας ἁμαρτήματα λανθάνειν τοὺς πολλούς 0 .
εἰ καθάπερ τὸν αἴλουρον ὀσμῇ μύρων ἐκταράττεσθαι καὶ μαίνεσθαι λέγουσιν , οὕτω τὰς γυναῖκας ἀγριαίνειν καὶ παραφρονεῖν ὑπὸ μύρων συνέβαινε , δεινὸν ἦν μὴ ἀπέχεσθαι μύρου τοὺς ἄνδρας , ἀλλὰ δι ἡδονὴν αὑτῶν βραχεῖαν οὕτω κακουμένας περιορᾶν .
ἐπεὶ τοίνυν ταῦτα πάσχουσιν οὐ μυριζομένων τῶν ἀνδρῶν ἀλλὰ συγγιγνομένων ἑτέραις , ἄδικόν ἐστιν ἡδονῆς ἕνεκα μικρᾶς ἐπὶ τοσοῦτο λυπεῖν καὶ συνταράττειν τὰς γυναῖκας καὶ μή , καθάπερ ταῖς μελίτταις ὅτι δοκοῦσι δυσχεραίνειν καὶ μάχεσθαι τοῖς μετὰ γυναικῶν γενομένοις , ἁγνοὺς καὶ καθαρεύοντας ἑτέρων συνουσίας προσιέναι ταῖς γυναιξίν 0 .
οἱ προσιόντες ἐλέφασιν ἐσθῆτα λαμπρὰν οὐ λαμβάνουσιν , οὐ δὲ φοινικίδας οἱ ταύροις 0 ·
διαγριαίνεται γὰρ ὑπὸ τῶν χρωμάτων τούτων μάλιστα τὰ ζῷα ·
τὰς δὲ τίγρεις φασὶ περιτυμπανιζομένας ἐκμαίνεσθαι παντάπασι καὶ διασπᾶν ἑαυτάς .
ἐπεὶ τοίνυν καὶ τῶν ἀνδρῶν οἱ μὲν ἐσθῆτας κοκκίνας 0 ;
καὶ πορφυρᾶς ὁρῶντες δυσανασχετοῦσιν , οἱ δὲ κυμβάλοις καὶ τυμπάνοις ἄχθονται , τί δεινὸν ἀπέχεσθαι τούτων τὰς γυναῖκας καὶ μὴ ταράττειν μη δὲ παροξύνειν τοὺς ἄνδρας , ἀλλὰ συνεῖναι μετ εὐσταθείας καὶ πραότητος 0 ;
γυνή τις πρὸς τὸν Φίλιππον ἄκουσαν ἐφελκόμενον αὐτὴν ἄφες μ εἶπε ·
πᾶσα γυνὴ τοῦ λύχνου ἀρθέντος ἡ αὐτή ἐστι .
τοῦτο πρὸς τοὺς μοιχικοὺς καὶ ἀκολάστους εἴρηται καλῶς , τὴν δὲ γαμετὴν δεῖ μάλιστα τοῦ φωτὸς ἀρθέντος εἶναι μὴ τὴν αὐτὴν ταῖς τυχούσαις γυναιξίν , ἀλλὰ φαίνεσθαι τοῦ σώματος μὴ βλεπομένου τὸ σῶφρον αὐτῆς καὶ ἴδιον τῷ ἀνδρὶ καὶ τεταγμένον καὶ φιλόστοργον .
ὁ Πλάτων τοῖς πρεσβύταις μᾶλλον παρῄνει αἰσχύνεσθαι τοὺς νέους , ἵνα κ ἀκεῖνοι πρὸς αὐτοὺς αἰδημόνως ἔχωσιν ·
ὅπου γὰρ ἀναισχυντοῦσι γέροντες , οὐδεμίαν αἰδῶ τοῖς νέοις οὐ δ εὐλάβειαν ἐγγίγνεσθαι 0 .
τούτου δεῖ μεμνημένον τὸν ἄνδρα μηδένα μᾶλλον αἰδεῖσθαι τῆς γυναικός , ὡς τὸν θάλαμον αὐτῇ διδασκαλεῖον εὐταξίας ἢ ἀκολασίας γενησόμενον 0 .
ὁ δὲ τῶν αὐτῶν ἡδονῶν αὐτὸς μὲν ἀπολαύων ἐκείνην δ ἀποτρέπων οὐδὲν διαφέρει τοῦ κελεύοντος διαμάχεσθαι τὴν γυναῖκα πρὸς τοὺς πολεμίους , οἷς αὐτὸς ἑαυτὸν παρέδωκε .
περὶ δὲ φιλοκοσμίας σὺ μέν , ὦ Εὐρυδίκη , τὰ πρὸς Ἀρίστυλλαν ὑπὸ Τιμοξένας γεγραμμένα ἀναγνοῦσα πειρῶ διαμνημονεύειν σὺ δέ , ὦ Πολλιανέ , μὴ νόμιζε περιεργίας ἀφέξεσθαι τὴν γυναῖκα καὶ πολυτελείας , ἂν ὁρᾷ σε μὴ καταφρονοῦντα τούτων ἐν ἑτέροις , ἀλλὰ καὶ χαίροντα χρυσώσεσιν ἐκπωμάτων καὶ γραφαῖς οἰκηματίων καὶ χλίδωσιν ἡμιόνων καὶ ἵππων περιδεραίοις .
οὐ γὰρ ἔστιν ἐξελάσαι τῆς γυναικωνίτιδος ἐν μέσῃ τῇ ἀνδρωνίτιδι τὴν πολυτέλειαν ἀναστρεφομένην .
καὶ σὺ μὲν ὥραν ἔχων ἤδη φιλοσοφεῖν τοῖς μετ ἀποδείξεως καὶ κατασκευῆς λεγομένοις ἐπικόσμει τὸ ἦθος , ἐντυγχάνων καὶ πλησιάζων τοῖς ὠφελοῦσι ·
τῇ γυναικὶ πανταχόθεν τὸ χρήσιμον συνάγων ὥσπερ αἱ μέλιτται καὶ φέρων αὐτὸς ἐν σεαυτῷ μεταδίδου καὶ προσδιαλέγου , φίλους αὐτῇ ποιῶν καὶ συνήθεις τῶν λόγων τοὺς ἀρίστους 0 .
πατὴρ μὲν γάρ ἐσσι αὐτῇ καὶ πότνια μήτηρ ἠδὲ κασίγνητος οὐχ ἧττον σεμνὸν ἀκοῦσαι γαμετῆς λεγούσης ἄνερ , ἀτὰρ σὺ μοί ἐσσι καθηγητὴς καὶ φιλόσοφος καὶ διδάσκαλος τῶν καλλίστων καὶ θειοτάτων , τὰ τοιαῦτα μαθήματα πρῶτον ἀφίστησι τῶν ἀτόπων τὰς γυναῖκας ·
αἰσχυνθήσεται γὰρ ὀρχεῖσθαι γυνὴ γεωμετρεῖν μανθάνουσα , καὶ φαρμάκων ἐπῳδὰς οὐ προσδέξεται τοῖς Πλάτωνος ἐπᾳδομένη λόγοις καὶ τοῖς Ξενοφῶντος .
ἂν δέ τις ἐπαγγέλληται καθαιρεῖν τὴν σελήνην , γελάσεται τὴν ἀμαθίαν καὶ τὴν ἀβελτερίαν τῶν ταῦτα πειθομένων γυναικῶν , ἀστρολογίας ἀνηκόως ἔχουσα καὶ περὶ Ἀγλαονίκης ἀκηκουῖα τῆς Ἡγήτορος τοῦ Θεσσαλοῦ θυγατρὸς ὅτι τῶν ἐκλειπτικῶν ἔμπειρος οὖσα πανσελήνων καὶ προειδυῖα τὸν χρόνον , ἐν ᾧ συμβαίνει τὴν σελήνην ὑπὸ τῆς σκιᾶς ἁλίσκεσθαι , παρεκρούετο καὶ συνέπειθε τὰς γυναῖκας ὡς αὐτὴ καθαιροῦσα τὴν σελήνην .
παιδίον μὲν γὰρ οὐδεμία ποτὲ γυνὴ λέγεται ποιῆσαι δίχα κοινωνίας ἀνδρός , τὰ δ ἄμορφα κυήματα καὶ σαρκοειδῆ καὶ σύστασιν ἐν ἑαυτοῖς ἐκ διαφθορᾶς λαμβάνοντα μύλας καλοῦσι .
τοῦτο δὴ φυλακτέον ἐν ταῖς ψυχαῖς γίγνεσθαι τῶν γυναικῶν .
ἂν γὰρ λόγων χρηστῶν σπέρματα μὴ δέχωνται μη δὲ κοινωνῶσι παιδείας ·
τοῖς ἀνδράσιν , αὐταὶ καθ αὑτὰς ἄτοπα πολλὰ καὶ φαῦλα βουλεύματα καὶ πάθη κυοῦσι .
σὺ δ ὦ Εὐρυδίκη μάλιστα πειρῶ τοῖς τῶν σοφῶν καὶ ἀγαθῶν ἀποφθέγμασιν ὁμιλεῖν καὶ διὰ στόματος ἀεὶ τὰς φωνὰς ἔχειν ἐκείνας ὧν καὶ παρθένος οὖσα παρ ἡμῖν ἀνελάμβανες , ὅπως εὐφραίνῃς μὲν τὸν ἄνδρα , θαυμάζῃ δ ὑπὸ τῶν ἄλλων γυναικῶν , οὕτω κοσμουμένη περιττῶς καὶ σεμνῶς ἀπὸ μηδενός .
τοὺς μὲν γὰρ τῆσδε τῆς πλουσίας μαργαρίτας καὶ τὰ τῆσδε τῆς ξένης σηρικὰ λαβεῖν οὐκ ἔστιν οὐ δὲ περιθέσθαι μὴ πολλοῦ πριαμένην , τὰ δὲ Θεανοῦς κόσμια καὶ Κλεοβουλίνης καὶ Γοργοῦς τῆς Λεωνίδου γυναικὸς καὶ Τιμοκλείας τῆς Θεαγένους ἀδελφῆς καὶ Κλαυδίας τῆς παλαιᾶς , καὶ Κορνηλίας τῆς Σκιπίωνος καὶ ὅσαι ἐγένοντο θαυμασταὶ καὶ περιβόητοι , ταῦτα δ ἔξεστι περικειμένην προῖκα καὶ κοσμουμένην αὐτοῖς ἐνδόξως ἅμα βιοῦν καὶ μακαρίως .
εἰ γὰρ ἡ Σαπφὼ διὰ τὴν ἐν τοῖς μέλεσι καλλιγραφίαν ἐφρόνει τηλικοῦτον ὥστε γράψαι πρός τινα πλουσίαν κατθάνοισα δὲ κείσεαι , οὐδέ τις μναμοσύνα σέθεν ἔσεται ·
οὐ γὰρ πεδέχεις ῥόδων τῶν ἐκ Πιερίας , πῶς οὐχί σοι μᾶλλον ἐξέσται μέγα φρονεῖν ἐφ ἑαυτῇ καὶ λαμπρόν , ἂν μὴ τῶν ῥόδων ἀλλὰ καὶ τῶν καρπῶν μετέχῃς , ὧν αἱ Μοῦσαι φέρουσι καὶ χαρίζονται τοῖς παιδείαν καὶ φιλοσοφίαν θαυμάζουσιν ;
ἦ που προϊὼν ὁ χρόνος , ὦ Νίκαρχε , πολὺ σκότος ἐπάξει τοῖς πράγμασι καὶ πᾶσαν ἀσάφειαν , εἰ νῦν ἐπὶ προσφάτοις οὕτω καὶ νεαροῖς λόγοι ψευδεῖς συντεθέντες ἔχουσι πίστιν .
οὔ τε γὰρ μόνων , ὡς ὑμεῖς ἀκηκόατε , τῶν ἑπτὰ γέγονε τὸ συμπόσιον , ἀλλὰ πλειόνων ἢ δὶς τοσούτων  ἐν οἷς καὶ αὐτὸς ἤμην , συνήθης μὲν ὢν Περιάνδρῳ διὰ τὴν τέχνην , ξένος δὲ Θάλεω 0 ·
παρ ἐμοὶ γὰρ κατέλυσεν ὁ ἀνὴρ Περιάνδρου κελεύσαντος  , οὔ τε τοὺς λόγους ὀρθῶς ἀπεμνημόνευσεν ὅστις ἦν ὑμῖν ὁ διηγούμενος ·
ἦν δ ὡς ἔοικεν οὐδεὶς τῶν παραγεγονότων .
ἀλλ ἐπεὶ σχολή τε πάρεστι πολλὴ καὶ τὸ γῆρας οὐκ ἀξιόπιστον ἐγγυήσασθαι τὴν ἀναβολὴν τοῦ λόγου , προθυμουμένοις ὑμῖν ἀπ ἀρχῆς ἅπαντα διηγήσομαι 0 .
παρεσκευάκει μὲν γὰρ οὐκ ἐν τῇ πόλει τὴν ὑποδοχὴν ὁ Περίανδρος , ἀλλ ἐν τῷ περὶ τὸ Λέχαιον ἑστιατορίῳ παρὰ τὸ τῆς Ἀφροδίτης ἱερόν , ἧς ἦν καὶ ἡ θυσία .
μετὰ γὰρ τὸν ἔρωτα τῆς μητρὸς αὐτοῦ προεμένης τὸν βίον ἑκουσίως , οὐ τεθυκὼς τῇ Ἀφροδίτῃ τότε πρῶτον ἔκ τινων ἐνυπνίων τῆς Μελίσσης ὥρμησε τιμᾶν καὶ θεραπεύειν τὴν θεόν .
τῶν δὲ κεκλημένων ἑκάστῳ συνωρὶς ἱκανῶς κεκοσμημένη προσήχθη ·
καὶ γὰρ ὥρα θέρους ἦν , καὶ τὴν ὁδὸν ἅπασαν ὑπὸ πλήθους ἁμαξῶν καὶ ἀνθρώπων ἄχρι θαλάττης κονιορτὸς καὶ θόρυβος κατεῖχεν .
ὁ μέντοι Θαλῆς τὸ ζεῦγος ἐπὶ ταῖς θύραις ἰδὼν καὶ μειδιάσας ἀφῆκεν .
ἐβαδίζομεν οὖν ἐκτραπόμενοι διὰ τῶν χωρίων , καθ ἡσυχίαν , καὶ μεθ ἡμῶν τρίτος ὁ Ναυκρατίτης Νειλόξενος , ἀνὴρ ἐπιεικὴς καὶ τοῖς περὶ Σόλωνα καὶ Θαλῆν γεγονὼς ἐν Αἰγύπτῳ συνήθης ἐτύγχανε δὲ πρὸς Βίαντα πάλιν ἀπεσταλμένος ·
ὧν δὲ χάριν οὐ δ αὐτὸς ᾔδει , πλὴν ὑπενόει πρόβλημα δεύτερον αὐτῷ κομίζειν ἐν βιβλίῳ κατασεσημασμένον ·
εἴρητο γάρ , εἰ Βίας ἀπαγορεύσειεν , ἐπιδεῖξαι τοῖς σοφωτάτοις Ἑλλήνων τὸ βιβλίον .
ἕρμαιον ὁ Νειλόξενος ἔφη μοι γέγονεν ἐνταῦθα λαβεῖν ἅπαντας ὑμᾶς , καὶ κομίζω τὸ βιβλίον ὡς ὁρᾷς ἐπὶ τὸ δεῖπνον .
ἅμα δ ἡμῖν ἐπεδείκνυε , Καὶ ὁ Θαλῆς γελάσας εἴ τι κακόν εἶπεν , αὖθις εἰς Πριήνην διαλύσει γὰρ ὁ Βίας , ὡς διέλυσεν αὐτὸς τὸ πρῶτον .
τί δ ἦν ἔφην ἐγὼ τὸ πρῶτον ;
ἱερεῖον εἶπεν ἔπεμψεν αὐτῷ , κελεύσας τὸ πονηρότατον ἐξελόντα καὶ χρηστότατον ἀποπέμψαι κρέας .
ὁ δ ἡμέτερος εὖ καὶ καλῶς τὴν γλῶτταν ἐξελὼν ἐξέπεμψεν ·
ὅθεν εὐδοκιμῶν δῆλός ἐστι καὶ θαυμαζόμενος .
οὐ διὰ ταῦτ ἔφη μόνον ὁ Νειλόξενος , ἀλλ οὐ φεύγει τὸ φίλος εἶναι καὶ λέγεσθαι βασιλέων καθάπερ ὑμεῖς , ἐπεὶ σοῦ γε καὶ τ ἄλλα θαυμάζει , καὶ τῆς πυραμίδος τὴν μέτρησιν ὑπερφυῶς ἠγάπησεν , ὅτι πάσης ἄνευ πραγματείας καὶ μηδενὸς ὀργάνου δεηθεὶς ἀλλὰ τὴν βακτηρίαν στήσας ἐπὶ τῷ πέρατι τῆς σκιᾶς ἣν ἡ πυραμὶς ἐποίει , γενομένων τῇ ἐπαφῇ τῆς ἀκτῖνος δυεῖν τριγώνων , ἔδειξας ὃν ἡ σκιὰ πρὸς τὴν σκιὰν λόγον εἶχε τὴν πυραμίδα πρὸς τὴν βακτηρίαν ἔχουσαν 0 .
ἀλλ , ὅπερ ἔφην , διεβλήθης μισοβασιλεὺς εἶναι , καί τινες ὑβριστικαί σου περὶ τυράννων ἀποφάσεις ἀνεφέροντο πρὸς αὐτόν , ὡς ἐρωτηθεὶς ὑπὸ Μολπαγόρου τοῦ Ἴωνος τί παραδοξότατον εἴης ἑωρακώς , ἀποκρίναιο τύραννον γέροντα , καὶ πάλιν ἔν τινι πότῳ , περὶ τῶν θηρίων λόγου γενομένου , φαίης κάκιστον εἶναι τῶν μὲν ἀγρίων θηρίων τὸν τύραννον , τῶν δ ἡμέρων τὸν κόλακα ·
ταῦτα γάρ , εἰ καὶ πάνυ προσποιοῦνται διαφέρειν οἱ βασιλεῖς τῶν τυράννων , οὐκ εὐμενῶς ἀκούουσιν .
ἀλλὰ τοῦτο μέν εἶπεν ὁ Θαλῆς Πιττακοῦ ἐστιν , εἰρημένον ἐν παιδιᾷ ποτε πρὸς Μυρσίλον ἐγὼ δὲ θαυμάσαιμ ἄν ἔφη οὐ τύραννον ἀλλὰ κυβερνήτην γέροντα θεασάμενος .
πρὸς δὲ τὴν μετάθεσιν τὸ τοῦ νεανίσκου πέπονθα τοῦ βαλόντος μὲν ἐπὶ τὴν κύνα πατάξαντος δὲ τὴν μητρυιὰν καὶ εἰπόντος οὐ δ οὕτω κακῶς .
διὸ καὶ Σόλωνα σοφώτατον ἡγησάμην οὐ δεξάμενον τυραννεῖν .
καὶ Πιττακὸς οὗτος εἰ μοναρχίᾳ μὴ προσῆλθεν , οὐκ ἂν εἶπεν ὡς χαλεπὸν ἐσθλὸν ἔμμεναι 0 .
περίανδρος δ ἔοικεν ὥσπερ ἐν νοσήματι πατρῴῳ τῇ τυραννίδι ι κατειλημμένος οὐ φαύλως ἐξαναφέρειν χρώμενος ὁμιλίαις ὑγιειναῖς ἄχρι γε νῦν καὶ συνουσίας ἀνδρῶν νοῦν ἐχόντων ἐπαγόμενος , ἃς δὲ Θρασύβουλος αὐτῷ κολούσεις τῶν ἄκρων οὑμὸς πολίτης ὑφηγεῖται μὴ προσιέμενος 0 .
γεωργοῦ γὰρ αἴρας καὶ ὀνωνίδας ἀντὶ πυρῶν καὶ κριθῶν συγκομίζειν ἐθέλοντος οὐδὲν διαφέρει τύραννος ἀνδραπόδων μᾶλλον ἄρχειν ἢ ἀνδρῶν βουλόμενος 0 ·
ἓν γὰρ ἀντὶ πολλῶν κακῶν ἀγαθὸν αἱ δυναστεῖαι τὴν τιμὴν ἔχουσι καὶ τὴν δόξαν , ἄνπερ ἀγαθῶν ὡς κρείττονες ἄρχωσι καὶ μεγάλων μείζονες εἶναι δοκῶσι ·
τὴν δ ἀσφάλειαν ἀγαπῶντας ἄνευ τοῦ καλοῦ προβάτων ἔδει πολλῶν καὶ ἵππων καὶ βοῶν ἄρχειν , μὴ ἀνθρώπων .
ἀλλὰ γὰρ εἰς οὐδὲν προσήκοντας ἐμβέβληκεν ἡμᾶς ἔφη ὁ ξένος οὑτοσὶ λόγους , ἀμελήσας λέγειν τε καὶ ζητεῖν ἃ ἁρμόττει ἐπὶ δεῖπνον βαδίζουσιν .
ἦ γὰρ οὐκ οἴει , καθάπερ ἑστιάσοντος ἔστι τις παρασκευή , καὶ δειπνήσοντος εἶναι ;
συβαρῖται μὲν γὰρ ὡς ἔοικε πρὸ ἐνιαυτοῦ τὰς κλήσεις ποιοῦνται τῶν γυναικῶν , ὅπως ἐκγένοιτο κατὰ σχολὴν παρασκευασαμέναις ἐσθῆτι καὶ χρυσῷ φοιτᾶν ἐπὶ τὸ δεῖπνον ·
ἐγὼ δὲ πλείονος οἶμαι χρόνου δεῖσθαι τὴν ἀληθινὴν τοῦ δειπνήσοντος ὀρθῶς παρασκευήν , ὅτι χαλεπώτερόν ἐστιν ἤθει τὸν πρέποντα κόσμον ἢ σώματι τὸν περιττὸν ἐξευρεῖν καὶ ἄχρηστον 0 .
οὐ γὰρ ὡς ἀγγεῖον ἥκει κομίζων ἑαυτὸν ἐμπλῆσαι πρὸς τὸ δεῖπνον ὁ νοῦν ἔχων , ἀλλὰ καὶ σπουδάσαι τι καὶ παῖξαι καὶ ἀκοῦσαι καὶ εἰπεῖν ὧν ὁ καιρὸς παρακαλεῖ τοὺς συνόντας , εἰ μέλλουσι μετ ἀλλήλων ἡδέως ἔσεσθαι .
καὶ γὰρ καὶ ὄψον πονηρὸν ἔστι παρώσασθαι , κ ἂν οἶνος ᾖ φαῦλος , ἐπὶ τὰς νύμφας καταφυγεῖν ·
σύνδειπνος δὲ κεφαλαλγὴς καὶ βαρὺς καὶ ἀνάγωγος παντὸς μὲν οἴνου καὶ ὄψου πάσης δὲ μουσουργοῦ χάριν ἀπόλλυσι καὶ λυμαίνεται , καὶ οὐ δ ἀπεμέσαι τὴν τοιαύτην ἀηδίαν ἕτοιμόν ἐστιν , ἀλλ ἐνίοις εἰς ἅπαντα τὸν βίον ἐμμένει τὸ πρὸς ἀλλήλους δυσάρεστον , ὥσπερ ἑωλοκρασία τις ὕβρεως ἢ ὀργῆς ἐν οἴνῳ γενομένης 0 .
ὅθεν ἄριστα Χίλων , καλούμενος ἐχθές , οὐ πρότερον ὡμολόγησεν ἢ πυθέσθαι τῶν κεκλημένων ἕκαστον 0 .
ἔφη γὰρ ὅτι σύμπλουν ἀγνώμονα δεῖ φέρειν καὶ σύσκηνον οἷς πλεῖν ἀνάγκη καὶ στρατεύεσθαι 0 ·
τὸ δὲ συμπόταις ἑαυτὸν ὡς ἔτυχε καταμιγνύειν οὐ νοῦν ἔχοντος ἀνδρός ἐστιν .
ὁ δ Αἰγύπτιος σκελετός , ὃν ἐπιεικῶς εἰσφέροντες εἰς τὰ συμπόσια προτίθενται καὶ παρακαλοῦσι μεμνῆσθαι τάχα δὴ τοιούτους ἐσομένους , καίπερ ἄχαρις καὶ ἄωρος ἐπίκωμος ἥκων , ὅμως ἔχει τινὰ καιρόν , καὶ εἰ μὴ πρὸς τὸ πίνειν καὶ ἡδυπαθεῖν ἀλλὰ πρὸς φιλίαν καὶ ἀγάπησιν ἀλλήλων προτρέπεται , καὶ παρακαλεῖ τὸν βίον μὴ τῷ χρόνῳ βραχὺν ὄντα πράγμασι κακοῖς μακρὸν ποιεῖν .
ἐν τοιούτοις λόγοις γενόμενοι κατὰ τὴν ὁδὸν ἀφικόμεθα πρὸς τὴν οἰκίαν , καὶ λούσασθαι μὲν ὁ Θαλῆς οὐκ ἠθέλησεν , ἀληλιμμένοι γὰρ ἦμεν ·
ἐπιὼν δὲ τούς τε δρόμους ἐθεᾶτο καὶ τὰς παλαίστρας καὶ τὸ ἄλσος τὸ παρὰ τὴν θάλασσαν ἱκανῶς διακεκοσμημένον , ὑπ οὐδενὸς ἐκπληττόμενος τῶν τοιούτων , ἀλλ ὅπως μὴ καταφρονεῖν δοκοίη μη δ ὑπερορᾶν τοῦ Περιάνδρου τῆς φιλοτιμίας .
τῶν δ ἄλλων τὸν ἀλειψάμενον ἢ λουσάμενον οἱ θεράποντες εἰσῆγον εἰς τὸν ἀνδρῶνα διὰ τῆς στοᾶς .
ὁ δ Ἀνάχαρσις ἐν τῇ στοᾷ καθῆστο , καὶ παιδίσκη προειστήκει τὴν κόμην ταῖς χερσὶ διακρίνουσα .
ταύτην ὁ Θαλῆς ἐλευθεριώτατά πως αὐτῷ προσδραμοῦσαν ἐφίλησε καὶ γελάσας οὕτως ἔφη ποίει καλὸν τὸν ξένον , ὅπως ἡμερώτατος ὢν μὴ φοβερὸς ᾖ τὴν ὄψιν ἡμῖν μη δ ἄγριος .
ἐμοῦ δ ἐρομένου περὶ τῆς παιδὸς ἥτις εἴη , τὴν σοφήν ἔφη καὶ περιβόητον ἀγνοεῖς Εὔμητιν ;
οὕτω γὰρ ταύτην ὁ πατὴρ αὐτός , οἱ δὲ πολλοὶ πατρόθεν ὀνομάζουσι Κλεοβουλίνην 0 .
καὶ ὁ Νειλόξενος εἶπεν ἦ που τὴν περὶ τὰ αἰνίγματα δεινότητα καὶ σοφίαν ἔφη τῆς κόρης ἐπαινεῖς ·
καὶ γὰρ εἰς Αἴγυπτον ἔνια τῶν προβαλλομένων ὑπ αὐτῆς διῖκται .
οὐκ ἔγωγ εἶπεν ὁ Θαλῆς ·
τούτοις γὰρ ὥσπερ ἀστραγάλοις , ὅταν τύχῃ , παίζουσα χρῆται καὶ διαβάλλεται πρὸς τοὺς ἐντυχόντας 0 .
ἀλλὰ καὶ φρόνημα θαυμαστὸν καὶ νοῦς ἔνεστι πολιτικὸς καὶ φιλάνθρωπον ἦθος , καὶ τὸν πατέρα τοῖς πολίταις πραότερον ἄρχοντα παρέχει καὶ δημοτικώτερον .
εἶεν ὁ Νειλόξενος ἔφη , καὶ φαίνεται βλέποντι πρὸς τὴν λιτότητα καὶ ἀφέλειαν αὐτῆς ·
ἀνάχαρσιν δὲ πόθεν οὕτω τημελεῖ φιλοστόργως ;
ὅτι ἔφη σώφρων ἀνήρ ἐστι καὶ πολυμαθής , καὶ τὴν δίαιταν αὐτῇ καὶ τὸν καθαρμόν , ᾧ χρῶνται Σκύθαι περὶ τοὺς κάμνοντας , ἀφθόνως καὶ προθύμως παραδέδωκε .
καὶ νῦν οἶμαι περιέπειν αὐτὴν τὸν ἄνδρα καὶ φιλοφρονεῖσθαι , μανθάνουσάν τι καὶ προσδιαλεγομένην .
ἤδη δὲ πλησίον οὖσιν ἡμῖν τοῦ ἀνδρῶνος ἀπήντησεν Ἀλεξίδημος ὁ Μιλήσιος  ἦν δὲ Θρασυβούλου τοῦ τυράννου νόθος  καὶ ἐξῄει τεταραγμένος καὶ σὺν ὀργῇ τινι πρὸς αὑτὸν οὐδὲν ἡμῖν γε σαφὲς διαλεγόμενος .
ὡς δὲ τὸν Θαλῆν εἶδε , μικρὸν ἀνενεγκὼν καὶ καταστὰς οἵαν ὕβριν εἶπεν εἰς ἡμᾶς Περίανδρος ὕβρικεν , ἐκπλεῦσαι μὲν οὐκ ἐάσας ὡρμημένον ἀλλὰ προσμεῖναι δεηθεὶς τῷ δείπνῳ , ἐλθόντι δὲ νέμων κλισίαν ἄτιμον , Αἰολεῖς δὲ καὶ νησιώτας  καὶ τίνας γὰρ οὐχί ; 0
θρασυβούλου προτιμῶν ·
θρασύβουλον γὰρ ἐν ἐμοὶ τὸν πέμψαντα προπηλακίσαι βουλόμενος καὶ καταβαλεῖν ὡς δὴ περιορῶν δῆλός ἐστιν .
εἶτ ἔφη σὺ δέδιας μὴ καθάπερ Αἰγύπτιοι τοὺς ἀστέρας ὑψώματα καὶ ταπεινώματα λαμβάνοντας ἐν τοῖς τόποις οὓς διεξίασι γίγνεσθαι βελτίονας ἢ χείρονας ἑαυτῶν λέγουσιν , οὕτω περὶ σὲ διὰ τὸν τόπον ἀμαύρωσις ἢ ταπείνωσις γένηται ;
καὶ τοῦ Λάκωνος ἔσῃ φαυλότερος , ὃς ἐν χορῷ τινι κατασταθεὶς εἰς τὴν ἐσχάτην χώραν ὑπὸ τοῦ ἄρχοντος εὖ γ εἶπεν ἐξεῦρες , ὡς καὶ αὐτὰ ἔντιμος γένηται .
οὐ καταλαβόντας ἔφη τόπον μετὰ τίνας κατακείμεθα δεῖ ζητεῖν , μᾶλλον δ ὅπως εὐάρμοστοι τοῖς συγκατακειμένοις ὦμεν , ἀρχὴν καὶ λαβὴν φιλίας εὐθὺς ἐν αὐτοῖς ζητοῦντες , μᾶλλον δ ἔχοντες τὸ μὴ δυσκολαίνειν ἀλλ ἐπαινεῖν ὅτι τοιούτοις συγκατεκλίθημεν ·
ὡς ὅ γε τόπῳ κλισίας δυσχεραίνων δυσχεραίνει τῷ συγκλίτῃ μᾶλλον ἢ τῷ κεκληκότι , καὶ πρὸς ἀμφοτέρους ἀπεχθάνεται λόγος ἔφη ταῦτ ἄλλως ἐστίν Ἀλεξίδημος , ἔργῳ δὲ καὶ τοὺς σοφοὺς ὑμᾶς ὁρῶ τὸ τιμᾶσθαι διώκοντας , καὶ ἅμα παραμειψάμενος ἡμᾶς ἀπῆλθε 0 .
καὶ ὁ Θαλῆς πρὸς ἡμᾶς τὴν ἀτοπίαν τοῦ ἀνθρώπου θαυμάζοντας ἔμπληκτος ἔφη , καὶ ἀλλόκοτος φύσει , ἐπεὶ καὶ μειράκιον ὢν ἔτι , μύρου σπουδαίου Θρασυβούλῳ κομισθέντος , εἰς ψυκτῆρα κατεράσας μέγαν καὶ προσεγχέας ἄκρατον ἐξέπιεν , ἔχθραν ἀντὶ φιλίας Θρασυβούλῳ διαπεπραγμένος .
ἐκ τούτου παρελθὼν ὑπηρέτης κελεύει σε Περίανδρος ἔφη καὶ Θαλῆν παραλαβόντας τοῦτον ἐπισκέψασθαι τὸ κεκομισμένον ἀρτίως αὐτῷ πότερον ἄλλως γέγονεν ἤ τι σημεῖόν ἐστι καί τέρας ·
αὐτὸς μὲν γὰρ ἔοικε τεταράχθαι σφόδρα , μίασμα καὶ κηλῖδα τῆς θυσίας ἡγούμενος .
ἅμα δ ἀπῆγεν ἡμᾶς εἴς τι οἴκημα τῶν περὶ τὸν κῆπον .
ἐνταῦθα νεανίσκος ὡς ἐφαίνετο νομευτικός , οὔπω γενειῶν ἄλλως τε τὸ εἶδος οὐκ ἀγεννής , ἀναπτύξας τινὰ διφθέραν ἔδειξεν ἡμῖν βρέφος ὡς ἔφη γεγονὸς ἐξ ἵππου , τὰ μὲν ἄνω μέχρι τοῦ τραχήλου καὶ τῶν χειρῶν ἀνθρωπόμορφον , τὰ λοιπὰ δ ἔχον ἵππου , τῇ δὲ φωνῇ καθάπερ τὰ νεογνὰ παιδάρια κλαυθμυριζόμενον 0 1 .
ὁ μὲν οὖν Νειλόξενος Ἀλεξίκακε εἰπών ἀπεστράφη τὴν ὄψιν , ὁ δὲ Θαλῆς προσέβλεπε τῷ νεανίσκῳ πολὺν χρόνον , εἶτα μειδιάσας  εἰώθει δ ἀεὶ παίζειν πρὸς ἐμὲ περὶ τῆς τέχνης  ἦ που τὸν καθαρμὸν ὦ Διόκλεις ἔφη κινεῖν διανοῇ καὶ παρέχειν πράγματα τοῖς ἀποτροπαίοις , ὥς τινος δεινοῦ καὶ μεγάλου συμβάντος ;
τί δ εἶπον οὐ μέλλω ;
στάσεως γάρ , ὦ Θαλῆ , καὶ διαφορᾶς τὸ σημεῖόν ἐστι , καὶ δέδια μὴ μέχρι γάμου καὶ γενεᾶς ἐξίκηται , πρὶν ἢ τὸ πρῶτον ἐξιλάσασθαι μήνιμα , τῆς θεοῦ δεύτερον ὡς ὁρᾷς προφαινούσης .
πρὸς τοῦτο μηδὲν ἀποκρινάμενος ὁ Θαλῆς ἀλλὰ γελῶν ἀπηλλάττετο .
καὶ τοῦ Περιάνδρου πρὸς ταῖς θύραις ἀπαντήσαντος ἡμῖν καὶ διαπυθομένου περὶ ὧν εἴδομεν , ἀφεὶς ὁ Θαλῆς με καὶ λαβόμενος τῆς ἐκείνου χειρὸς ἔφη ἅ μὲν Διοκλῆς κελεύει δράσεις καθ ἡσυχίαν ·
ἐγὼ δέ σοι παραινῶ νέοις οὕτω μὴ χρῆσθαι νομεῦσιν ἵππων , ἢ διδόναι γυναῖκας αὐτοῖς .
ἔδοξε μὲν οὖν μοι τῶν λόγων ἀκούσας ὁ Περίανδρος ἡσθῆναι σφόδρα ·
καὶ γὰρ ἐξεγέλασε καὶ τὸν Θαλῆν περιβαλὼν κατησπάσατο .
κ ἀκεῖνος οἶμαι δ εἶπεν ὦ Διόκλεις , καὶ πέρας εἶχε τὸ σημεῖον ·
ὁρᾷς γὰρ ἡλίκον κακὸν γέγονεν ἡμῖν , Ἀλεξιδήμου συνδειπνεῖν μὴ θελήσαντος .
ἐπεὶ δ εἰσήλθομεν , ἤδη μεῖζον ὁ Θαλῆς φθεγξάμενος ποῦ δ εἶπεν ὁ ἀνὴρ κατακλινάμενος ἐδυσχέρανεν ;
ἀποδειχθείσης δὲ τῆς χώρας περιελθὼν ἐκεῖ κατέκλινεν ἑαυτὸν καὶ ἡμᾶς ἀλλὰ κ ἂν ἐπριάμην εἰπών Ἀρδάλῳ κοινωνεῖν μιᾶς τραπέζης .
ἦν δὲ Τροιζήνιος ὁ Ἄρδαλος , αὐλῳδὸς καὶ ἱερεὺς τῶν Ἀρδαλίων Μουσῶν , ἃς ὁ παλαιὸς Ἄρδαλος ἱδρύσατο ὁ Τροιζήνιος .
ὁ δ Αἴσωπος  ἐτύγχανε γὰρ ὑπὸ Κροίσου νεωστὶ πρός τε Περίανδρον ἅμα καὶ πρὸς τὸν θεὸν εἰς Δελφοὺς ἀπεσταλμένος , καὶ παρῆν ἐπὶ δίφρου τινὸς χαμαιζήλου παρὰ τὸν Σόλωνα καθήμενος ἄνω κατακείμενον  ἡμίονος δ ἔφη Λυδὸς ἐν ποταμῷ τῆς ὄψεως ἑαυτοῦ κατιδὼν εἰκόνα καὶ θαυμάσας τὸ κάλλος καὶ τὸ μέγεθος τοῦ σώματος ὥρμησε θεῖν ὥσπερ ἵππος ἀναχαιτίσας 0 .
εἶτα μέντοι συμφρονήσας ὡς ὄνου υἱὸς εἴη , κατέπαυσε ταχὺ τὸν δρόμον καὶ ἀφῆκε τὸ φρύαγμα καὶ τὸν θυμόν ὁ δὲ Χίλων λακωνίσας τῇ φωνῇ καὶ τύνη ἔφη , βραδὺς καὶ τρέχεις τὸν ἡμίονον .
ἐκ τούτου παρῆλθε μὲν ἡ Μέλισσα καὶ κατεκλίθη παρὰ τὸν Περίανδρον , ἡ δ Εὔμητις ἐκάθισε παρὰ τὸ δεῖπνον .
καὶ ὁ Θαλῆς ἐμὲ προσαγορεύσας ἐπάνω τοῦ Βίαντος κατακείμενον τί οὐκ ἔφρασας εἶπεν ὦ Διόκλεις Βίαντι τὸν Ναυκρατίτην ξένον ἥκοντα μετὰ προβλημάτων βασιλικῶν αὖθις ἐπ αὐτόν , ὅπως νήφων καὶ προσέχων ἑαυτῷ τὸν λόγον δέχηται ;
καὶ ὁ Βίας ἀλλ οὗτος μέν ἔφη πάλαι δεδίττεται ταῦτα παρακελευόμενος , ἐγὼ δὲ τὸν Διόνυσον οἶδα τὰ τ ἄλλα δεινὸν ὄντα καὶ Λύσιον ἀπὸ σοφίας προσαγορευόμενον , ὥστ οὐ δέδια τοῦ θεοῦ μεστὸς γενόμενος μὴ ἀθαρσέστερον ἀγωνίσωμαι Τοιαῦτα μὲν ἐκεῖνοι πρὸς ἀλλήλους ἅμα δειπνοῦντες ἔπαιζον ·
ἐμοὶ δὲ τὸ δεῖπνον εὐτελέστερον ὁρῶντι τοῦ συνήθους ἐννοεῖν ἐπῄει πρὸς ἐμαυτὸν ὡς σοφῶν κ ἀγαθῶν ἀνδρῶν ὑποδοχὴ καὶ κλῆσις οὐδεμίαν προστίθησι δαπάνην ἀλλὰ συστέλλει μᾶλλον , ἀφαιροῦσα περιεργίας ὄψων καὶ μύρα ξενικὰ καὶ πέμματα καὶ πολυτελῶν οἴνων διαχύσεις , οἷς καθ ἡμέραν χρώμενος ἐπιεικῶς ὁ Περίανδρος ἐν τυραννίδι καὶ πλούτῳ καὶ πράγμασι , τότε πρὸς τοὺς ἄνδρας ἐκαλλωπίζετο λιτότητι καὶ σωφροσύνῃ δαπάνης .
οὐ γὰρ μόνον τῶν ἄλλων ἀλλὰ καὶ τῆς γυναικὸς ἀφελὼν καὶ ἀποκρύψας τὸν συνήθη κόσμον ἐπεδείκνυε σὺν εὐτελείᾳ καὶ μετριότητι κεκοσμημένην .
ἐπεὶ δ ἐπήρθησαν αἱ τράπεζαι καὶ στεφάνων παρὰ τῆς Μελίσσης διαδοθέντων ἡμεῖς μὲν ἐσπείσαμεν ἡ δ αὐλητρὶς ἐπιφθεγξαμένη μικρὰ ταῖς σπονδαῖς ἐκ μέσου μετέστη , προσαγορεύσας τὸν Ἀνάχαρσιν ὁ Ἄρδαλος ἠρώτησεν εἰ παρὰ Σκύθαις αὐλητρίδες εἰσίν ·
ὁ δ ἐκ τοῦ προστυχόντος οὐ δ ἄμπελοι εἶπε .
τοῦ δ Ἀρδάλου πάλιν εἰπόντος ἀλλὰ θεοὶ γε Σκύθαις εἰσί , πάνυ μὲν οὖν ἔφη γλώσσης ἀνθρωπίνης συνιέντες , οὐχ ὥσπερ δ οἱ Ἕλληνες οἰόμενοι Σκυθῶν διαλέγεσθαι βέλτιον ὅμως τοὺς θεοὺς ὀστέων καὶ ξύλων ἥδιον ἀκροᾶσθαι νομίζουσιν 0 .
ὁ δ Αἴσωπος εἴ γ εἶπεν εἰδείης , ὦ ξένε , τοὺς νῦν αὐλοποιοὺς ὡς προέμενοι τὰ νεβρεῖα χρώμενοι τοῖς ὀνείοις βέλτιον ἠχεῖν λέγουσιν .
διὸ καὶ Κλεοβουλίνη πρὸς τὸν Φρύγιον αὐλὸν ᾐνίξατο κνήμῃ νεκρογόνοσαιμε κερασφόρῳ οὖας ἔκρουσεν ὥστε θαυμάζειν τὸν ὄνον εἰ παχύτατος καὶ ἀμουσότατος ὢν τ ἄλλα λεπτότατον καὶ μουσικώτατον ὀστέον παρέχεται .
καὶ ὁ Νειλόξενος ἀμέλει ταῦτ ἔφη καὶ ἡμῖν τοῖς Ναυκρατίταις ἐγκαλοῦσι Βουσιρῖται ·
χρώμεθα γὰρ ἤδη τοῖς ὀνείοις εἰς τὸν αὐλόν .
ἐκείνοις δὲ καὶ σάλπιγγος ἀκούειν ἀθέμιτον , ὡς ὄνῳ φθεγγομένης ὅμοιον 0 .
ὄνον δ ὑπ Αἰγυπτίων ἴστε δήπου διὰ Τυφῶνα προπηλακιζόμενον .
γενομένης δὲ σιωπῆς ὁ Περίανδρος ὁρῶν βουλόμενον μὲν ὀκνοῦντα δ ἄρξασθαι τοῦ λόγου τὸν Νειλόξενον ἐγώ τοι εἶπεν ὦ ἄνδρες ἐπαινῶ καὶ πόλεις καὶ ἄρχοντας , ὅσοι ξένοις πρῶτον εἶτα πολίταις χρηματίζουσι ·
καὶ νῦν δοκεῖ μοι τοὺς μὲν ἡμετέρους λόγους οἷον ἐπιχωρίους καὶ συνήθεις βραχὺν χρόνον ἐπισχεῖν , πρόσοδον δ ὥσπερ ἐν ἐκκλησίᾳ δοῦναι τοῖς Αἰγυπτίοις ἐκείνοις καὶ βασιλικοῖς , οὓς ὁ βέλτιστος ἥκει κομίζων Νειλόξενος Βίαντι , Βίας δὲ βούλεται κοινῇ σκέψασθαι μεθ ὑμῶν Καὶ ὁ Βίας ποῦ γὰρ ἢ μετὰ τίνων ἔφη προθυμότερον ἄν τις ἀποκινδυνεύσειεν , εἰ δεῖ , πρὸς τοιαύτας ἀποκρίσεις , ἄλλως τε τοῦ βασιλέως κελεύσαντος ἄρξασθαι μὲν ἀπ ἐμοῦ , περιελθεῖν δ εἰς ἅπαντας ὑμᾶς τὸν λόγον 0 1 2 ;
Οὕτω δὴ παρεδίδου μὲν αὐτῷ τὸ γραμματεῖον ὁ Νειλόξενος , ὁ δ αὐτὸν ἐκέλευσε λύσαντα πάντα πᾶσιν ἐς μέσον ἀναγνῶναι .
διάνοιαν δὲ τοιαύτην εἶχε τὰ γεγραμμένα .
βασιλεὺς Αἰγυπτίων Ἄμασις λέγει Βίαντι σοφωτάτῳ Ἑλλήνων .
βασιλεὺς Αἰθιόπων ἔχει πρὸς ἐμὲ σοφίας ἅμιλλαν .
ἡττώμενος δὲ τοῖς ἄλλοις ἐπὶ πᾶσι συντέθεικεν ἄτοπον ἐπίταγμα καὶ δεινόν , ἐκπιεῖν με κελεύων τὴν θάλασσαν .
ἔστι δὲ λύσαντι μὲν ἔχειν κώμας τε πολλὰς καὶ πόλεις τῶν ἐκείνου , μὴ λύσαντι δ ἄστεων τῶν περὶ Ἐλεφαντίνην ἀποστῆναι .
σκεψάμενος οὖν εὐθὺς ἀπόπεμπε Νειλόξενον .
ἃ δὲ δεῖ φίλοις σοῖς ἢ πολίταις γενέσθαι παρ ἡμῶν οὐ τ ἀμὰ κωλύσει .
τούτων ἀναγνωσθέντων οὐ πολὺν χρόνον ἐπισχὼν ὁ Βίας , ἀλλὰ μικρὰ μὲν αὐτὸς πρὸς αὑτῷ γενόμενος μικρὰ δὲ τῷ Κλεοβούλῳ προσομιλήσας ἐγγὺς κατακειμένῳ τί λέγεις εἶπεν ὦ Ναυκρατῖτα ;